CELEX: 32006R1366
Language: sl
Date: 2006-09-06 00:00:00
Title: Uredba (ES) št. 1366/2006 Evropskega parlamenta in Sveta z dne 6. septembra 2006 o spremembi Uredbe (ES) št. 2037/2000 glede izhodiščnega leta za dodelitev kvot delno halogeniranih klorofluoroogljikovodikov za države članice, ki so pristopile k Evropski uniji 1. maja 2004

25.9.2006   
            
            
               SL
            
            
               Uradni list Evropske unije
            
            
               L 264/12
            
         
      UREDBA (ES) št. 1366/2006 EVROPSKEGA PARLAMENTA IN SVETA
   
   z dne 6. septembra 2006
   o spremembi Uredbe (ES) št. 2037/2000 glede izhodiščnega leta za dodelitev kvot delno halogeniranih klorofluoroogljikovodikov za države članice, ki so pristopile k Evropski uniji 1. maja 2004
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Uredba (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (3), upošteva leto 1999 kot izhodiščno leto za dodelitev kvot delno halogeniranih klorofluoroogljikovodikov (HCFC). Trg HCFC v desetih novih državah članicah se je od leta 1999 s prihodom novih podjetij in spremembami tržnih deležev precej spremenil. Z uporabo leta 1999 kot izhodiščnega leta za dodelitev kvot HCFC v teh novih državah članicah veliko število podjetij ne bi prejelo uvoznih kvot. To bi lahko štelo za samovoljno in bi lahko privedlo do kršitev načel nediskriminacije in legitimnih pričakovanj.
            
         
               (2)
            
            
               Praviloma bi morale kvote temeljiti na najnovejših in najbolj reprezentativnih številkah, ki so na voljo, da se zagotovi, da številna uvozna podjetja v novih državah članicah niso izključena. Zato je primerno izbrati leta, za katera so na voljo najnovejši podatki. Da se kar najbolj upošteva gospodarski položaj na trgu HCFC v desetih novih državah članicah, je treba kot podlago za podjetja iz teh držav članic uporabiti povprečni tržni delež za leti 2002 in 2003.
            
         
               (3)
            
            
               Zato je treba Uredbo (ES) št. 2037/2000 ustrezno spremeniti –
            
         SPREJELA NASLEDNJO UREDBO:
   Člen 1
   V členu 4(3)(i) Uredbe (ES) št. 2037/2000 se doda naslednja točka:
   
               „(i)
            
            
               Z odstopanjem od točke (h) vsak proizvajalec in uvoznik v Češki republiki, Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem zagotovi, da obračunska raven delno halogeniranih klorofluoroogljikovodikov, ki jih da v promet ali uporabi za lastne namene, ne presega povprečja njegovega odstotnega tržnega deleža v letih 2002 in 2003, izraženega kot odstotka obračunskih ravni, določenih v točkah (b), (d), (e) in (f).“
            
         .
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 6. septembra 2006
      
         
            Za Evropski parlament
         
         
            Predsednik
         
         J. BORRELL FONTELLES
         
      
      
         
            Za Svet
         
         
            Predsednica
         
         P. LEHTOMÄKI
         
      
   
   
      (1)  UL C 110, 9.5.2006, str. 33.
   
      (2)  Mnenje Evropskega parlamenta z dne 27. aprila 2006 (še ni objavljeno v Uradnem listu) in Sklep Sveta z dne 27. junija 2006.
   
      (3)  UL L 244, 29.9.2000, str. 1. Uredba, kakor je bila nazadnje spremenjena z Uredbo (ES) št. 29/2006 (UL L 6, 11.1.2006, str. 27).